Spelers: Minnie Driver, Mary McCormack, Kevin McNally, Mark Williams, Danny Dyer, Michael Gambon
Vertoontyd: Vanaf 5 April
Vir liefhebbers van aksiekomedies en rampokkerflieks is hier 'n slag iets nuuts: die hand wat die pistool vashou, is fyn gemanikuur, die vingernaels gelak en die greep is nogal onbeholpe. Ja, dis Thelma & Louise tussen die boewe, maar gelukkig eindig dit darem nie met 'n vallende motor in die woestyn nie — wel met 'n blinknuwe sportmotor wat met raai wie se geld gekoop is!
Shannon (Minnie Driver) is 'n hardwerkende verpleegster in 'n groot ongevalle-hospitaal in Londen. Toe sy op haar verjaardag die aand by die huis kom en hoop haar k�rel sal darem die geleentheid saam met haar gaan vier, sit di� jansalie soos gewoonlik voor sy klankapparaat en rekenaarmengbord vasgenael. Hy is 'n alternatiewe kuuunstenaar, hy skep 'n stedelike simfonie deur op die frekwensies van radio- en telefoongesprekke in te skakel en opnames daarvan te maak. In hulle rusie gryp hy tipies sy jas en Shannon moet maar haar beste vriendin, Frances (Mary McCormack), gaan naderhark vir 'n doppie. Di� probeer 'n lewe maak as aktrise in tweederangse teaterstukke en stemkunstenaar vir reklameflitse.
Ag nou ja, twee terneergedrukte meisies � die bottel vertroos en laatnag op pad terug na Shannon se woonstel kruis hulle beskonke pad letterlik met di� van 'n klomp boewe wat daar naby besig is met 'n bankroof. In die woonstel, waar die kunstenaar se klanktoerusting nog steeds ingeskakel is op 'n spesifieke radiofrekwensie, hoor hulle 'n gesprek van een van die bankrowers, en net daarna klink polisiesirenes in die straat op wat die gesprek bevestig. Frances wil summier polisie toe met die inligting sodat hulle 'n beloning kan eis, maar die polisieman het sy hande vol met 'n dwelmklopjag en het boonop nie tyd vir haar dronkpraatjies nie.
Die volgende dag, met 'n babelas en terug in haar sleurbestaan, begin daar 'n plannetjie in Frances se blonde kop broei: hulle kan mos die rowers afpers en lekker iewers gaan aftree. Die konsensieuse Shannon is moeilik te oorreed, maar Frances se voorstel dat hulle met die geld nuwe toerusting vir die trauma-eenheid kan koop, raak al aanlokliker.
Die meisies maak vinnig kennis met die werkswyse van regte boewe in die regte boewew�reld — kompleet met die grootbaas wat met 'n glas sjampanje in 'n borrelbad sit en bevele en dreigemente uitsis. Die twee groentjies leer vinnig, hulle prys gaan op, die boewe begin bewe � en die polisie is op die spoor van 'n blondine en brunet wat al 'n paar keer by misdaadtonele opgemerk is.
Hoe hulle uiteindelik se�vier, in snyerspakkies en ho� hakke en al, is 'n heerlike, holderstebolder komedie wat hard en duidelik s�: Girl power! Geen mans wat hulle uithelp of red nie, geen falliese wapens waarin hul krag l� nie. Net onverdunde pret en 'n slag iets anders in 'n holruggeryde genre.